Þegar ég var yngri og heyrði orðið kjötbollur , voru kjötfarsbollur alltaf það fyrsta sem mér datt í hug , enda þekkti ég ekki aðrar en slíkar , ýmist steiktar á pönnu eða soðnar með hvítkáli , þótti þær góðar þá en hef aldrei eldað slíkar sjálf og borða ekki í dag . Þegar ég fluttist til Danmerkur kynntist ég nefnilega alvöru kjötbollum eða „ frikadeller “ og höldum við mikið upp á slíkar á okkar heimili . Mér finnst best að móta kjötbollur í höndunum , bleyti hendurnar með köldu vatni inni á milli svo það loði minna við hendurnar , en auðvitað er hægt að gera þeað með skeið líka . Sjálf er ég alltaf hrifnari af litlum og fíngerðum mat framyfir stóran og groddaralegan og móta ég bollurnar því frekar litlar ( rúmlega kirsuberjatómatur á stærð ) . Þá er tilvalið að baka bollurnar út úr ofninum eftir 15 mínútur og skella í frystinn . Bollurnar eru svo teknar úr frystinum , skellt á plötu og fulleldaðar á 5 - 10 mínútum við 180° c á blæstri . Bollurnar eru líka mjög ljúffengar kaldar , í raun alls ekki síðri og henta því vel í nestisboxið í bland við ávexti , grænmeti , brauðmeti eða núðlur t.d. Ef þú prófar þessa uppskrift þá máttu endilega deila því með mér , með því að taka mynd og deila á Instagram með #infantiais eða merkja myndina með @infantia . is